stanford-oval/wikipedia huggingface dataset:
צ'ארלס קושנר

| --- | --- |
אין תמונה חופשית
 לידה:  16 במאי 1954 (בן 70) אליזבת, ארצות הברית 
 שם לידה:  Chanan Kushner 
 מדינה:  ארצות הברית ארצות הברית
 השכלה:  אוניברסיטת ניו יורק  בית הספר למנהל עסקים באוניברסיטת ניו יורק  בית ספר למשפטים ע"ש מוריס א. דין 
 בת זוג:  סריל סטדטמאוור
 צאצאים:  ג'ארד קושנר, ג'ושוע קושנר
 מספר צאצאים:  4
 
צ'ארלס קושנר (באנגלית: Charles Kushner; נולד ב-16 במאי 1954) הוא איש נדל"ן ומשפטן יהודי-אמריקאי שהקים את חברת קושנר (אנ') ב-1985. מיועד לשגרירה של ארצות הברית בצרפת.
בנו הבכור הוא גא'רד קושנר שנשוי לאיוונקה טראמפ, בתו של נשיא ארצות הברית, דונלד טראמפ. ג'ארד אף היה אחד מיועציו הבכירים של הנשיא טראמפ לאורך כל כהונתו הראשונה בבית הלבן. בנו השני הוא המשקיע ואיש העסקים, ג'ושוע קושנר.
ב-2005 הורשע קושנר בהתחמקות ממס, הטרדת עד ותרומות בלתי חוקיות לקמפיינים, ונידון לשנתיים מאסר. בדצמבר 2020 העניק לו הנשיא טראמפ, חנינה פדרלית.
ביוגרפיה

נולד בשם חנן קושנר (Chanan Kushner) לזוג הורים ניצולי שואה יהודים מפולין, ג'וזף קושנר וריי קושנר שהיגרו לארצות הברית, מנבהרדק שבברית המועצות ב-1949. הוא גדל בעיר אליזבת שבניו ג'רזי. הוא עשה את לימודיו האקדמיים בבית הספר למשפטים של אוניברסיטת הופסטרה (אנ') שבניו יורק.
ב-1985 הוא הקים את חברת קושנר שבסיסה ישבה בפלורהאם פארק (אנ') שבניו ג'רזי ותוך זמן קצר מונה ליו"ר החברה. ב-1999 זכה קושנר בפרס יזם השנה שמעניק התאגיד "ארנסט אנד יאנג", זאת בזמן שחברתו של קושנר מכרה כ-10,000 דירות מגורים, נכסים מסחריים ועוד.
ביוני 2004 קיבל קושנר קנס בגובה כ-508,900 דולרים מוועדת הבחירות הפדרלית בגין תרומה לא חוקית לקמפיינים פוליטיים. בסופו של דבר נידון קושנר לשנתיים מאסר, הוא שהה כ-14 חודשים בכלא הפדרלי שבמונטגומרי אך לאחר מכן נשלח למסגרת שיקום שבניוארק על מנת להשלים את עונשו. באוגוסט 2006 שוחרר קושנר מהכלא.
לאחר שחרורו מהכלא העביר קושנר את פעילותו העסקית מניו ג'רזי לניו יורק, ב-2007 רכשה חברתו את בניין השדרה החמישית במספר 666 שבמנהטן וזאת לאחר עסקה בה שילמה החברה כ-1.8 מיליארד דולרים.
באוגוסט 2018 חתמה חברת ברוקפילד נכסים על חוזה השכרה ל-99 שנים עברו הבניין וזאת לאחר ששילמה כ-1.286 מיליארד דולרים על הבניין וקיבלה עליו בעלות מלאה.
בנובמבר 2024 הודיע מחותנו, נשיא ארצות הברית הנבחר דונלד טראמפ, כי בחר בו לתפקיד שגריר ארצות הברית בצרפת.
קישורים

שרה ליבוביץ-דר, מיהו צ'ארלס קושנר, איל הנדל"ן מניו ג'רזי שרוצה לקנות את בנק דיסקונט, ומה טיב יחסיו עם נתניהו, אתר דה-מרקר, 26 בפברואר 2004
הערות שוליים

↑  "Paul Manafort, Roger Stone, Charles Kushner among those pardoned by Trump". ABC News. נבדק ב-2020-12-24.
↑  מערכת ישראל היום, טראמפ העניק חנינה לאבא של ג'ארד קושנר, באתר ישראל היום, 24 בדצמבר 2020
↑  Sherman, Gabriel (12 ביולי 2009). "The Legacy". New York. נבדק ב-3 בינואר 2015. {{cite journal}}:  (עזרה)
↑  Heyman, Marshall (15 במאי 2014). "City Real-Estate Royalty Gives to Israeli Hospital". The Wall Street Journal. נבדק ב-4 בינואר 2015. {{cite news}}:  (עזרה)
↑  "Academic Chairs and Distinguished Professorships", section: "The Joseph Kushner Distinguished Professorship in Civil Liberties Law". 2016–2017 Undergraduate Bulletin, Hofstra University. Retrieved October 28, 2016.
↑  Elkies, Lauren (בנובמבר 2007). "Charles Kushner". The Real Deal. נבדק ב-28 באוקטובר 2016. {{cite news}}:  (עזרה)
↑  Associated Press (4 ביולי 2004). "Briefings: Politics: F.E.C. Fines Developer". New York Times. נבדק ב-26 באוקטובר 2016. {{cite news}}:  (עזרה)
↑  Sommer, Allison Kaplan (March 1, 2016). "Meet the Kushners: The Feuding Real Estate Dynasty That Links Donald Trump and Chris Christie". Haaretz. Retrieved November 19, 2016.
↑  New York Magazine: "The Legacy – his son Jared, the 28-year-old Observer owner, has to carry the ambition for the both of them" By Gabriel Sherman July 12, 2009
↑  Bagli, Charles V. (December 7, 2006). "A Big Deal, Even in Manhattan: A Tower Goes for $1.8 Billion". The New York Times. Retrieved November 12, 2007.
↑  "Brookfield Acquires 99 Year Lease on NYC tower from Kushner Company". Bloomberg. נבדק ב-2020-11-05.
↑  Plitt, Amy (6 באוגוסט 2018). "Kushner Companies finally makes a deal to offload its troubled Midtown tower". Curbed NY. נבדק ב-20 בנובמבר 2018. {{cite news}}:  (עזרה)
↑  ישראל לפקוביץ, השגריר האמריקני בצרפת: צ'ארלס קושנר, מחותנו של הנשיא, באתר בחדרי חרדים, 30 בנובמבר 2024
ערוץ מאיר לילדים

| --- | --- |

 פרטי הערוץ
 מדינה:  ישראל ישראל
 קטגוריה:  ילדים, דת
 תאריך השקה:  חנוכה תשס"ז (2006)
 בעלות:  ערוץ מאיר
 שפה:  עברית
 משרד ראשי:  ירושלים
 אזור קליטה:  ישראל
 שיטת שידור:  אתר אינטרנט פרטי
 
 meirkids.co.il
ערוץ מאיר לילדים (מכונה גם ערוץ מאיר) הוא אתר אינטרנט הכולל תוכניות מקור חינוכיות וערכיות-דתיות לילדים מבית היוצר של מכון וערוץ מאיר ומתאים לילדים בגילאי 4-12. ניתן לצפות בתכנים בתשלום במסגרת תוכנית המנויים באינטרנט. בעבר, היה ניתן גם לצפות בטלוויזיה בכבלים ובלוויין בערוץ 96 ב-yes וב-HOT במסגרת שידורי ערוץ מאיר,
תוכניות הערוץ עוסקות בין השאר בערכים חברות, אחריות, ידע, אהבת תורה, מועדי ישראל, כבוד לזולת, לצד תוכניות מדע וטיולים.
חלק מהסרטונים ניתנים לצפייה בחינם, אך מרבית הסרטונים בתשלום.
היסטוריה

ערוץ מאיר לילדים הוקם בשנת תשס"ז (2007). התוכניות הראשונות שודרו בחנוכה. הוא כלל תוכניות של הרב לוי סודרי, ואת סדרת החדר של טוביה, עם טוביה רוזנפלד, אותה יצר אסי צובל, שבהמשך הצטרף לסדרה בתור שחקן, ושם הסדרה שונה בהמשך ל"אסי טוביה וחברים" והיא הפכה לתוכנית הדגל של הערוץ.
בתחילה עבד צוות התוכנית במקלט של המכון. כעבור כמה שנים נבנה אולפן חדיש עם תפאורה. עם שדרוג תנאי הצילום, שודרג גם אתר הערוץ ונוצרו קטגוריות נוספות כמו פינת מדעים וטבע, בלוג פעיל, משחקים הגרלות נושאות פרסים והפעלות.
במסגרת ערוץ מאיר שודרגו כל הסרטים לאיכות HD.
מחלקות האתר

ערוץ מאיר לילדים מחולק לשלוש חטיבות מרכזיות: עולם הווידאו, עולם התוכן, ועולם המשחקים.
בעולם הווידאו מופקות כל שנה תוכניות מקור בנושאים רבים: סדרת הרפתקאות, דרמה קומית, סיפורים היסטוריים, תוכניות דוקומונטריות, תוכניות אירוח, שעשועונים, תוכניות מדע, טיולים, בישול ועוד.
עולם התוכן כולל בלוג אינטראקטיבי, פורום, הפעלות, חידות ויצירות לילדים.
בעולם המשחקים ניתן למצוא משחקי חשיבה, אסטרטגיה, אקשן, ונסיעה.
באתר ניתן למצוא גם: דף תוכניות בחינם, וחנות מזכרות דיגיטלית. משנת ה'תשע"ז החלו בערוץ לעבוד על עלון שבועי - 'מאירי', העלון כולל: רעיונות מפרשיות השבוע, סיפורים בהמשכים, ודף תשבצים חידונים ותפזורות. בשנת ה'תשפ"ג נסגר העלון, ובמקומו בחלה להופיע 'פינת הילדים של ערוץ מאיר לילדים' בעלון באהבה ובאמונה של מכון מאיר.
ראו גם

ילדודס (אתר אינטרנט)
הערות שוליים

↑  דודו כהן, ‏"אנשים מבקשים חתימות בכותל", באתר ‏מאקו‏, 8 בפברואר 2012
| --- | --- |
בקרת זהויות :  NLI: 987007290865405171 
הסמליל הישן של הערוץ. היה בשימוש עד שנת 2013
ראובן כצנלסון

| --- | --- |
אין תמונה חופשית
 לידה:  1890 בוברויסק, האימפריה הרוסית 
 פטירה:  31 ביולי 1977 (בגיל 87 בערך) תל אביב-יפו, ישראל 
 מדינה:  ישראל 
 מקום קבורה:  בית הקברות סנהדריה 
 מפלגה:  הציונים הכלליים 
 
ראובן כצנלסון, (1977–1890), היה ד"ר למדעי המדינה ואיש ציבור, ממניחי היסוד לעבודה הסוציאלית בארץ ישראל, מנהל בפועל של בית החולים הדסה (תל אביב), (1925) - (1926), הקים את קופת חולים עממית והיה שלישו של יוסף טרומפלדור.
קורות חיים

ראובן כצנלסון נולד בבוברויסק בפלך מינסק ב- רוסיה הלבנה בתחום המושב של האימפריה הרוסית, לאביו, ניסן אשר עסק בסחר עצים ובעסקי ספנות והיה גם פעיל בחיי הציבור של הקהילה היהודית, ולאימו זלדה. היו לו שלושה אחים: שמואל הבכור, אברהם (מחותמי מגילת העצמאות) ויוסף הצעיר, ושתי אחיות, רחל (שהייתה לימים אשת נשיאה השלישי של מדינת ישראל, זלמן שזר) ופרידה. המשפחה הייתה מסורתית.
את חינוכו קיבל בחדר מתוקן, בגמנסיה הממשלתית בזלוטונושה ובבוברויסק. למד במכון למדעי המסחר בקייב. עבר קורס בבית הספר לרפואה טרופית ולהיגינה בלונדון.
מנערותו היה פעיל בתנועה הציונית. בשנת 1906 חבר מפלגת ס"ס (ציונים טריטוריאליים) וב"אגודות חובבי שפת עבר" וחבר אגודת הסטודנטים הציונית "החבר" בקיוב. כחבר ההגנה נפצע בפוגרום בזלוטונושה באוקטובר 1905.
בשנת 1914 עלה לארץ ישראל.
בתחילת מלחמת העולם הראשונה בגירוש תל אביב, גורש מן הארץ, התקרב ליוסף טרומפלדור באלכסנדריה, והתנדב לגדוד נהגי הפרדות בגליפולי. עם פירוק הגדוד השתחרר בתואר סרג'נט מייג'ור.
בשנת 1916 עזב את אלכסנדריה ונסע לז'נבה, שם היה פעיל בהסתדרות הסטודנטים "השחר".
בשנת 1918 נשא לאשה את בת-שבע לבית נגל, (1897–1988) אשר בשנים 1951–1955 כיהנה כחברת כנסת מטעם מפלגת הציונים הכלליים.
בשנת 1920 הוזמן על ידי הד"ר יצחק א.מ. רובינוב, מנהל "הדסה" הראשון, לנהל את מחלקת הסטטיסטיקה של בית החולים.
ב־1921 נבחר ליו"ר ועד עובדי "הדסה" ומזכיר בית החולים.
בשנים 1922–1930 היה סגן מנהל "הדסה" ובשנים 1925–1926 מנהל בפועל של בית החולים.
במרץ 1931 קרא כצנלסון לייסד "קופת חולים עממית" בחסות הדסה, שתפעיל שירותי בריאות במושבות למי שאינם רוצים להיות חברים בקופת חולים כללית. ההצעה זכתה לתמיכתה המיידית של התאחדות האיכרים, ובנובמבר 1931 קיבלה קופת חולים עממית את אישור ועדת הבריאות ותחומי פעולתה הוגדרו. כצנלסון נבחר למנהלה הראשון של הקופה החדשה, קופת חולים עממית.
בשנת 1931 נפגש עם זאב ז'בוטינסקי בפריז.
משנת 1931 הצטרף לברית הציונים הכלליים. שימש חבר הוועד המרכזי, המועצה הארצית ויו"ר הוועד של ה"ברית" בירושלים. חבר הוועד של הסתדרות "ישורון" בירושלים. יו"ר של ארגון החיילים המשוחררים,. סגן מנהל המפקד הממשלתי בשנת 1931, חבר ועד קהילת ירושלים, יו"ר הוועד המפקח של הגימנסיה העברית בירושלים במשך עשר שנים.
בשנת 1934 היה כצנלסון מיוזמי הפתיחה המחודשת של בית החולים ע"ש שוויצר בטבריה
כצנלסון היה מרכז הליגה למלחמה בשחפת, חבר הוועד המנהל לבי"ח ע"ש שווייצר בטבריה, חבר המועצה הארצית של ברית הציונים הכלליים.
כצנלסון נשלח לקפריסין לחלק מזון ומצרכים אחרים למעפילים שגורשו לשם מנמל חיפה באוגוסט 1946.
נפטר בתל אביב ב-31 ביולי 1977, ונקבר בבית העלמין סנהדריה בירושלים ב-1 באוגוסט 1977.
משפחתו

אחיו ואחיותיו:
ד"ר אברהם קצנלסון, (ניסָן) (1888, ה'תרמ"ח – 18 במאי 1956, ט' בסיוון ה'תשט"ז) היה רופא יהודי ופעיל ציוני. כיהן בראש מחלקות הבריאות של הסוכנות היהודית והוועד הלאומי, חבר הוועד הפועל הציוני, ההנהלה הציונית, אספת הנבחרים ומועצת המדינה הזמנית. מחותמי מגילת העצמאות. חתנו הוא מתי פלד.
יוסף כצנלסון, (1 באוגוסט 1896– 2 בינואר 1940), ממנהיגי התנועה הרוויזיוניסטית בשנות ה-30, מפקד בתנועת בית"ר.
שמואל כצנלסון. בנו קלמן כצנלסון וחתנו יונתן רטוש.
פרידה כצנלסון
רחל כצנלסון-שזר (11 באוגוסט 1975, ד' באלול תשל"ה, ירושלים) הייתה אשת ציבור ישראלית. נמנתה עם מייסדות מועצת הפועלות ופעלה לקידום הנשים ביישוב. רעייתו של נשיא מדינת ישראל זלמן שזר.
רעייתו:
בת-שבע כצנלסון.
ילדיו:
שמואל תמיר, (1923–1987), עורך דין, חבר הכנסת ושר בממשלת בגין הראשונה.
שולמית כצנלסון, (1919–1999), כלת פרס ישראל למפעל חיים בחינוך (1986) ומועמדת לפרס נובל לשלום.
נכדו:
דוד תמיר, נהרג בתאונת טיסה במסגרת שירותו כטייס בחיל האוויר.
הנצחתו

רחבת ראובן כצנלסון - על-שם ד"ר כצנלסון ראובן, מנהל קופ"ח עממית. קופת החולים של המושבות בשנות ה-30. קופת החולים הראשונה בנתניה. לאחר זמן שונה שמה לקופ"ח מאוחדת. שם היה הסניף הראשי של קופ"ח.
נמצא ברחוב בקמן בנימין.
לקריאה נוספת

יחיאל אלדמע, לשאלת הבטחון ההדדי כנגד מחלה, דואר היום, 26 ביולי 1931
הערות שוליים

↑  בשנת 1974 התאחדה קופת חולים עממית עם קופת חולים של הציונים הכלליים, כך נוצרה קופת חולים מאוחדת.
↑  ב-6 ביוני 1924 ביקר כצנלסון עם אשתו בחצר תל-חי וחתם בספר האורחים http://www.naormor.co.il/page.asp?id=53
↑  ד"ר יצחק א.מ. רובינוב היה המנהל הראשון של בית החולים הדסה בשנים 1919–1922, נסים לוי, יעל לוי, "רופאיה של ארץ ישראל 1799–1948", איתי בחור - הוצאה לאור, מהדורה שנייה, מרץ 2012, עמוד 384
↑  שפרה שורץ, "קופת-חולים הכללית" - עיצובה והתפתחותה כגורם המרכזי בשירותי הבריאות בארץ ישראל, פרק עשירי : "קופת-חולים וההסתדרות", פרק משנה :"קופת חולים ככלי פוליטי בידי ההסתדרות ומפא"י בשנות ה-30", סעיף : פוליטיקה והחברות בקופת-חולים, עמוד 168
↑  יהושע בן אריה, (עורך), "ירושלים בתקופת המנדט - העשייה והמורשת", פרק : התפתחות שירותי הרפואה בירושלים בתקופת השלטון הבריטי", (פרופ' שמואל ניסן), הוצאת יד בן צבי, 2003, עמוד 311
↑  http://www.jabotinsky.org/ארכיון/חיפוש-פשוט/פריט-ארכיון/?itemId=148183
↑  ארגון החיילים המשוחררים http://veterans.haifa.ac.il/index.php?option=com_content&view=article&id=202&Itemid=38
↑  פתיחת בית החולים שוויצר "ביישוב טבריה", בן שמואל, 24 ביולי 1934
↑  כצנלסון ראובן (רחבת) באתר מורשת נתניה
פרס הווידאו קליפים של MTV לשיר השנה

| --- | --- |
 תיאור:  שיר השנה
 מדינה:  ארצות הברית
 הגוף המעניק:  MTV
 תקופת הפרס:  2018–הווה (כ־7 שנים)
 המספר הרב ביותר של מועמדויות:  דואה ליפה, פוסט מאלון וטיילור סוויפט (3)
 אתר VMA
 
פרס הווידאו קליפים של MTV לשיר השנה (באנגלית: MTV Video Music Award for Song of the Year) הוא אחד מהפרסים המרכזיים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2018.
הזוכות האחרונות בפרס הן ליידי גאגא ואריאנה גרנדה עם השיר "Rain on Me".
שיאני מועמדויות

| מספר מועמדויות | אמן/להקה | שירים מועמדים |
| --- | --- | --- |
| 3 | דואה ליפה | "New Rules" ‏•‏‏ "Levitating" ‏•‏‏ "Cold Heart (Pnau remix)" |
| 3 | פוסט מאלון | "Rockstar" ‏•‏‏ "Circles" ‏•‏‏ "Fortnight" |
| 3 | טיילור סוויפט | "You Need to Calm Down" ‏•‏‏ "Anti-Hero" ‏•‏‏ "Fortnight" |
| 2 | דרייק | "God's Plan" ‏•‏‏ "In My Feelings" |
| 2 | ברונו מארס | "Finesse (Remix)" ‏•‏‏ "Leave the Door Open" |
| 2 | קארדי בי | "Finesse (Remix)" ‏•‏‏ "WAP" |
| 2 | אריאנה גרנדה | "Thank U, Next" ‏•‏‏ "Rain on Me" |
| 2 | ליידי גאגא | "Shallow" ‏•‏‏ "Rain on Me" |
| 2 | דוג'ה קאט | "Say So" ‏•‏‏ "Woman" |
| 2 | בילי אייליש | "Everything I Wanted" ‏•‏‏ "Happier Than Ever" |
| 2 | מייגן די סטליון | "Savage" ‏•‏‏ "WAP" |
| 2 | אוליביה רודריגו | "Drivers License" ‏•‏‏ "Vampire" |
הערות שוליים

↑  MTV Video Music Awards 2020, www.mtv.com (באנגלית)
↑  Hosken, Patrick (30 באוגוסט 2020). "2020 MTV VMA WINNERS: SEE THE FULL LIST". Billboard. United States. נבדק ב-30 באוגוסט 2020. {{cite web}}:  (עזרה)תחזוקה - ציטוט: url-status (link)
↑  "VMAs: Camila Cabello Wins Video of the Year for "Havana"; Complete List of Winners". The Hollywood Reporter (באנגלית). 20 באוגוסט 2018. נבדק ב-21 באוגוסט 2018. {{cite news}}:  (עזרה)
↑  Warner, Denise (26 באוגוסט 2019). "Here Are All the Winners from the 2019 MTV VMAs". Billboard. נבדק ב-30 באוגוסט 2019. {{cite web}}:  (עזרה)
↑  Hosken, Patrick (30 באוגוסט 2020). "2020 MTV VMA WINNERS: SEE THE FULL LIST". Billboard. נבדק ב-30 באוגוסט 2020. {{cite web}}:  (עזרה)
↑  Hailu, Selome (12 בספטמבר 2021). "2021 MTV Video Music Awards: The Complete Winners List (Updating Live)". Variety. ארכיון מ-13 בספטמבר 2021. נבדק ב-12 בספטמבר 2021. {{cite web}}:  (עזרה)
↑  Grein, Paul (26 ביולי 2022). "Lil Nas X, Jack Harlow & Kendrick Lamar Lead 2022 MTV VMA Nominations: Full List". Billboard. נבדק ב-26 ביולי 2022. {{cite news}}:  (עזרה)
↑  Grein, Paul (8 באוגוסט 2023). "Taylor Swift Is Top Nominee for 2023 MTV Video Music Awards (Complete List)". Billboard. נבדק ב-8 באוגוסט 2023. {{cite journal}}:  (עזרה)
↑  VMA nominations are here, with Taylor Swift, Post Malone leading the pack, TODAY.com, ‏2024-09-11 (באנגלית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
| --- | --- |
בקרת זהויות :  MusicBrainz: c3b669ea-855d-4cc4-9f44-1a3f72a10bef
פרס גראמי לביצוע סולו הפופ הטוב ביותר

| --- | --- |
 תיאור:  הקלטות פופ ווקאליות ואינסטרומנטליות איכותיות
 מדינה:  ארצות הברית ארצות הברית
 הגוף המעניק:  האקדמיה הלאומית לאמנויות ומדעי ההקלטה
 תקופת הפרס:  2012–הווה (כ־13 שנים)
 המספר הרב ביותר של זכיות:  אדל (4)
 המספר הרב ביותר של מועמדויות:  טיילור סוויפט ובילי אייליש (5)
 grammy.com
 
פרס גראמי לביצוע הסולו פופ הטוב ביותר הוא פרס שמוענק בטקס פרסי גראמי, טקס שהוקם בשנת 1958 ובמקור נקרא פרסי הגראמופון. הפרס מיועד להקלטת פופ של ביצוע סולו (ווקאלי ואינסטרומנטלי) ומוגבל לסינגלים או שירים בלבד.
הקטגוריה הוצגה בשנת 2012 ושילבה את הקטגוריות הקודמות ל"הופעת הפופ הטובה ביותר של זמרת", "הופעת הפופ הטובה ביותר של זמר" ו"הופעת פופ אינסטרומנטלית". ארגון מחדש של קטגוריות אלה נבע מרצונה של האקדמיה להקלטה לצמצם את רשימת הקטגוריות והפרסים ולבטל את ההבחנות בין גברים ונשים (ובמקרים מסוימים היבטים אינסטרומנטליים).
הפרס מוענק לאמן המבצע. המפיק, המעבד וכותב השיר יכולים להגיש בקשה לקבלת תעודת ניצחון.
אדל, עם ארבע זכיות, היא האמנית עם הכי הרבה פרסים בקטגוריה. טיילור סוויפט היא האמן עם הכי הרבה מועמדויות, כחמש, ואחריה קלי קלרקסון, אריאנה גרנדה, אדל ובילי אייליש עם ארבע מועמדויות.
שיאני זכיות ומועמדויות

| #> זכיות | מוזיקאי> זכיות | ביצוע> זכיות |
| --- | --- | --- |
| 4 | אדל | "Someone Like You" ‏•‏‏ "Set Fire to the Rain" (Live) ‏•‏‏ "Hello" ‏•‏‏ "Easy on Me" |
| 2 | אד שירן | "Thinking Out Loud" ‏•‏‏ "Shape of You" |
מועמדויות
| 5 | טיילור סוויפט | "Shake It Off" ‏•‏‏ "Blank Space" ‏•‏‏ "You Need to Calm Down" ‏•‏‏ "Cardigan" ‏•‏‏ "Anti-Hero" |
| 5 | בילי אייליש | "Bad Guy" ‏•‏‏ "Everything I Wanted" ‏•‏‏ "Happier Than Ever" ‏•‏‏ "What Was I Made For?" ‏•‏‏ "Birds of a Feather" |
| 4 | קלי קלרקסון | "Stronger (What Doesn't Kill You)" ‏•‏‏ "Heartbeat Song" ‏•‏‏ "Piece by Piece" ‏•‏‏ "Love So Soft" |
| 4 | אריאנה גרנדה | "Dangerous Woman" ‏•‏‏ "God Is a Woman" ‏•‏‏ "7 Rings" ‏•‏‏ "Positions" |
| 4 | אדל | "Someone Like You" ‏•‏‏ "Set Fire to the Rain" (Live) ‏•‏‏ "Hello" ‏•‏‏ "Easy on Me" |
| 3 | קייטי פרי | "Firework" ‏•‏‏ "Wide Awake" ‏•‏‏ "Roar" |
| 3 | ליידי גאגא | "You and I" ‏•‏‏ "Million Reasons" ‏•‏‏ "Joanne (Where Do You Think You're Goin'?)" |
| 3 | ג'סטין ביבר | "Love Yourself" ‏•‏‏ "Yummy" ‏•‏‏ "Anyone" |
| 3 | דוג'ה קאט | "Say So" ‏•‏‏ "Woman" ‏•‏‏ "Paint the Town Red" |
| 3 | ביונסה | "Hold Up" ‏•‏‏ "Spirit" ‏•‏‏ "BODYGUARD" |
| 2 | ברונו מארס | "Grenade" ‏•‏‏ "When I Was Your Man" |
| 2 | אד שירן | "Thinking Out Loud" ‏•‏‏ "Shape of You" |
| 2 | פינק | "Fuckin' Perfect" ‏•‏‏ "What About Us" |
| 2 | ליזו | "Truth Hurts" ‏•‏‏ "About Damn Time" |
| 2 | הארי סטיילס | "Watermelon Sugar" ‏•‏‏ "As It Was" |
| 2 | אוליביה רודריגו | "Drivers License" ‏•‏‏ "Vampire" |
פוצ'יוולי

שחקנים ברזילאים משחקים פוצ'יוולי על החוף בריו דה ז'ניירו
פוּצִ'יווֹלֶי, (בפורטוגזית: Futevôlei; באנגלית: Footvolley) הוא משחק דמוי כדורעף וכדורשת חופים שמשחקים עם כל חלקי הגוף חוץ מהידיים. שני שחקנים בכל קבוצה צריכים לגרום לכדור לפגוע בקרקע של הקבוצה השנייה.
שורשיו של משחק הפוצ'יוולי בחוף קופקבנה שבריו דה ז'ניירו, ברזיל, בשנות השישים של המאה העשרים. שם הוא התפתח כמשחק אימון לשחקני כדורגל. על מנת לא להפר את החוק אשר אסר בזמנו לשחק כדורגל על חוף הים, העבירו השחקנים את כדור הרגל ביניהם מעל רשת כדורעף החופים כדי לשפר את טכניקת המשחק ובה בשעה להימנע מהחרמת הכדור על ידי פקחי החוף.
היסטוריה > צמיחה בינלאומית

מאז המצאת הענף בברזיל, המשחק התפתח וצבר פופולריות בעולם, כולל באירופה, ארצות הברית ובאסיה. הטורניר הבינלאומי הראשון שהתקיים מחוץ לברזיל התקיים בארצות הברית במרץ 2003. אירוע זה הוא שהחל את הצמיחה הבינלאומית של הענף.
אירועים חשובים התקיימו בערי חוף בכל העולם ובשנים האחרונות מתקיים באופן קבוע סבב אליפות אירופה המאורגן על ידי ליגת הפוצ'יוולי האירופאית.
חוקי המשחק

Futevôlei או בשמו האנגלי Footvolley משלב את החוקים הבסיסיים של כדורעף חופים וחוקי נגיעה בכדור מהכדורגל. בסופו של דבר, המשחק הוא משחק כדורעף חופים שבו אסור לגעת בכדור עם היד ובמקום כדור כדורעף משתמשים בכדור כדורגל.
נקודות מקבלים כאשר הכדור פוגע בצידו של היריב במגרש, אם היריב מבצע עבירה, או אם היריב נכשל להעביר את הכדור חזרה.
חוקי המשחק משתנים מארגון לארגון, ברוב המקומות ניתן להעביר את הכדור לאחר שהוא נוגע ברשת לצד היריבה, משחקים מערכה אחת של 18 נקודות, או שלוש מערכות, שני הראשונות של 15 נקודות ובמערכה השלישית משחקים עד 11 נקודות.
אורך מגרש תקני נע בין 16 ל 18 מטר, ורוחבו בין 8 ל 9 מטר. גובה הרשת לגברים הוא בין 210 ל 220 ס"מ, ולנשים 2 מטר.
פוצ'יוולי בישראל

כמו בשאר העולם, מי שהביא את משחק הפוצ'יוולי לישראל היו ברזילאים, כאשר שחקני הרכש הברזילאים של קבוצות כדורגל ישראליות ששיחקו בליגת העל בשנת 2003 - ברונו רייס וגבריאל לימה, לימדו קבוצה של חובבי כדורגל שאהבו להיות בחוף הים, ביניהם יוסי גולן, ליאור באום, אושרי כהן, שלום מיכאלשווילי, אמיר זוהר ועוד, את חוקי ענף הפוצ'יוולי (שהיה פופולרי בארץ הולדתם והומצא שם), בחוף גורדון שבתל אביב. אלה התאהבו במשחק והמשיכו להיפגש ולשחק גם אחרי שרייס ולימה שבו למולדתם כשהם מכנים את המשחק בשמות שונים – פוטוולי, פוטיוולי, פוסוולי ועוד.
בקיץ 2007 יזמה יבואנית בירה קורונה לישראל, תימקו בירה, את טורנירי קורונה פוצ'יוולי ובכך המציאה את שם המשחק העברי ("פוצ'יוולי" - סימן רשום). באותה שנה התקיימו טורנירי קורונה פוצ'יוולי בחופי ניצנים, ראשון לציון, תל אביב ונתניה.
הצלחת הטורנירים בשנת 2007 הביאו את חברת קורונה בישראל לייסד את ליגת קורונה פוצ'יוולי בשנת 2008. שתים עשרה קבוצות שיחקו באחד עשר מחזורי הליגה אשר התקיימו לסירוגין בחוף גורדון בתל אביב, בחוף סירונית בנתניה ובחוף אכדיה בהרצליה. מאז מתקיימת ליגה סדירה בכל שנה.
בשנת 2015 לקחה על עצמה העמותה לקידום משחק הפוצ'יוולי בישראל את עיקר הניהול והעשייה למען הגדלת הענף בארץ ובעולם.  הטורניר הראשון שנערך מטעם העמותה היה טורניר מוקדמות לקראת משחקי הראווה באולימפיאדת ריו 2016 בשיתוף עם עיריית תל אביב-יפו, בטורניר לקחו חלק 24 קבוצות מכל הארץ והתמודדו על הזכות לייצג את ישראל בטורניר העולמי הרשמי הראשון.
מאז נערכים ומאורגנים על ידי העמותה ליגות וטורנירים לנשים וגברים מדי שנה: למשל ליגת הקיץ בראשון לציון בשנת 2016 וליגת הקיץ בחוף פרישמן בת"א בשנים 2017-2019.
בנוסף העמותה פועלת, יוזמת אירועים וחונכת מתקנים ברחבי הארץ אשר נועדו לשמש למען קידום הענף, בין הפעילויות הבולטות בהן העמותה לקחה חלק:
חניכת מתחם הפוצ'יוולי במגרש המושבה בפתח-תקווה
הטמעת הענף כמקצוע בחירה באוניברסיטת בן-גוריון בנגב אשר מעניקה נקודות זכות לתואר.
חניכת מתחם המגרשים בפארק הלאומי ברמת-גן
קיום ליגת נשים ראשונה מסוגה בעולם הפוצ'יוולי
הענקת אימוני פוצ'יוולי בהתנדבות למען הקהל הרחב
עבודה מול עיריות בשאיפה להקים ולייסד תשתיות ברחבי הארץ.
כיום מנוהלות על ידי העמותה שלוש ליגות מדי שנה:
ליגה ראשונה 12 קבוצות
ליגה שנייה 14 קבוצות
ליגה שלישית 32 קבוצות
כמו כן, טורנירי דירוג ארציים המתקיימים מספר פעמים בשנה.
העמותה לקידום משחק הפוצ'יוולי צורפה כחברה מן המניין לליגת הפוצ'יוולי האירופאית אשר חרתה על דגלה לארגן אירועים בינ"ל אשר מבוססים על דירוגים ארציים ומתן הזדמנויות שווה לכלל השחקנים לקחת חלק באליפויות השונות.
מדינות בולטות בענף

ברזיל
תאילנד
פורטוגל
צ'ילה
גרמניה
ספרד
ישראל
לקריאה נוספת

ליגת העל פוצ'יוולי ישראל
כדורגל חופים
קטרגל
הערות שוליים

↑   העמותה לקידום משחק הפוצ'יוולי בישראל, ברשת החברתית פייסבוק
העמותה לקידום משחק הפוצ'יוולי בישראל, באתר "גיידסטאר ישראל"
דון גרייבס

דונט דומיניק גרייבס הבן (באנגלית: .Donet Dominic Graves, Jr) הוא בנקאי ופקיד ממשל אמריקאי. בתפקידו האחרון שימש כסגן מזכירת מחלקת המסחר של ארצות הברית בממשלו של נשיא ארצות הברית ג'ו ביידן.
ביוגרפיה

גרייבס השלים לימודי תואר ראשון במדע המדינה ובהיסטוריה בוויליאמס קולג', ולאחר מכן קיבל תואר שני במשפטים מבית הספר למשפטים של אוניברסיטת ג'ורג'טאון. לאחר סיום לימודיו הגבוהים הועסק גרייבס יועץ מדיניות במחלקת האוצר של ארצות הברית.
במהלך כהונתו של נשיא ארצות הברית ברק אובמה, שימש גרייבס כמנכ"ל של המועצה המייעצת להתאוששות כלכלית לנשיא (אנ'). עם פירוק המועצה שימש גרייבס כיועץ סגנו של אובמה, ג'ו ביידן.
עם תום כהונתו של הנשיא אובמה, גרייבס עבד כמנהל בכיר של מספר יוזמות קהילתיות. בינואר 2021 הודיע הנשיא הנבחר ביידן, כי בכוונתו למנות את גרייבס לסגן מזכירת המסחר בממשלו העתידי. ב-13 במאי אישר הסנאט של ארצות הברית את מינויו לתפקיד ברוב של 89 תומכים מול שבעה מתנגדים, והוא הושבע לתפקידו יממה לאחר מכן.